S-6961/2020

Mál þetta, sem dómtekið var 3. mars sl., er höfðað með ákæru, útgefinni af lögreglustjóranum á höfuðborgarsvæðinu 20. október 2020, á hendur R-kk-þgf Þ-kk-þgf B-kk-þgf, kt. [...], [...], [...], fyrir eftirtalin brot framin á árinu 2020:

1. Fyrir umferðarlagabrot með því að hafa, þriðjudaginn 28. janúar, ekið bifreiðinni [...]sviptur ökurétti, óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 285 ng/ml) og án þess að nota bílbelti um Háaleitisbraut í Reykjavík, við Læknavaktina, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., 1. mgr. 58. gr. og 1. mgr. 77. gr., sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Fyrir umferðar- og vopnalagabrot með því að hafa, þriðjudaginn 28. janúar, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 270 ng/ml) um Háaleitisbraut í Reykjavík, við Austurver, þar sem lögregla hafði afskipti af ákærða og haft í vörslum sínum hníf sem lögregla fann við öryggisleit á ákærða.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 3. Fyrir umferðar- og fíkniefnalagabrot með því að hafa, sunnudaginn 7. júní, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 365 ng/ml og MDMA 40 ng/ml) um Hafnarfjarðarveg í Hafnarfirði, við göngubrú, þar sem lögregla stöðvaði aksturinn og haft í vörslum sínum 0,76 gaf amfetamíni og 7,76 gaf maríhúana sem lögregla fann við leit í bifreiðinni.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

4. Fyrir rangar sakargiftir með því að hafa, er lögregla hafði afskipti af ákærða í tilviki því sem lýst er í ákærulið 3, skýrt lögreglu ranglega frá nafni sínu og kennitölu er ákærði gaf upp nafn og kennitölu A, kt.

[...]

, og þannig leitast við að koma því til leiðar að fyrrnefndur A yrði sakaður um brotið.

Telst brot þetta varða við 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019. Þá er krafist upptöku á 0,76 gaf amfetamíni og 7,76 gaf maríhúana samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Við fyrirtöku málsins 3. mars sl. lýsti sækjandi því yfir að ákæruvaldið félli frá vopnalagabroti samkvæmt 2. tölul. í ákæru og sömuleiðis væri fallið frá heimfærslu þess brots til refsiákvæða. Þá lýsti sækjandi því einnig yfir að fallið væri frá broti samkvæmt 4. tölul. í ákæru. Ákærði játaði skýlaust sök eftir framangreindar breytingar á ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og að refsing verði bundin skilorði. Þá krefst verjandi hæfilegrar þóknunar sér til handa sem og þóknunar til handa S-kk-þgf F-kk-þgf sem var verjandi ákærða á rannsóknarstigi málsins.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 13. október 2020, á ákærði að baki sakarferil sem nær aftur til ársins 1999 en hann hefur ítrekað sætt refsingu m. a. vegna brota á umferðarlögum, líkt og um ræðir í máli þessu. Það sem skiptir máli við ákvörðun refsingar í málinu, þar sem ítrekunaráhrif eldri umferðarlagabrota eru fallin niður, sbr. 3. mgr. 71. gr. almennra hegningarlaga nr. 19/1940, er lögreglustjórasátt frá 7. október 2016 þar sem ákærða var gerð sekt m. a. fyrir akstur undir áhrifum áfengis. Þá var ákærði sviptur ökurétti í 12 mánuði frá þeim degi að telja. Með dómi 9. desember 2016 var ákærða gerður hegningarauki við framangreinda lögreglustjórasátt og gert að greiða sekt fyrir akstur undir áhrifum ávana- og fíkniefna. Var hann einnig sviptur ökurétti í 18 mánuði frá 7. október 2017. Ákærða var svo gert að greiða sekt með lögreglustjórasátt 13. mars 2017 fyrir akstur sviptur ökuréttindum. Þá gekkst ákærði undir viðurlagaákvörðun 5. september 2018 þar sem honum var gert að greiða sekt fyrir akstur undir áhrifum ávana- og fíkniefna, akstur sviptur ökurétti og fyrir vörslur fíkniefna. Var ákærði sviptur ökurétti í þrjú ár og sex mánuði frá 7. apríl 2019. Með dómi 19. september 2019 var ákærða gert að sæta fangelsi í 120 daga fyrir akstur undir áhrifum ávana- og fíkniefna og akstur sviptur ökurétti. Var ákærði jafnframt sviptur ökurétti ævilangt frá 8. janúar 2020. Nú síðast var ákærða með dómi 14. maí 2020 gert að sæta fangelsi í sex mánuði fyrir ýmis brot, m. a. akstur undir áhrifum ávana- og fíkniefna og akstur sviptur ökurétti. Hluti brotanna voru hegningarauki við framangreindan dóm frá 19. september 2019 og var ákærða því dæmdur hegningarauki, sbr. 78. gr. almennra hegningarlaga nr. 19/1940. Þá var ákærði sviptur ökurétti ævilangt frá 14. maí 2020.

Brot þau sem ákærði er nú sakfelldur fyrir samkvæmt 1. og 2. tölul. í ákæru voru framin fyrir uppsögu framangreinds dóms frá 14. maí 2020 og verður ákærða því dæmdur hegningarauki vegna þeirra nú, sbr. 78. gr. almennra hegningarlaga nr. 19/1940. Að öðru leyti eru brot ákærða ítrekun, sbr. 3. töluliður í ákæru.

Með vísan til sakavottorðs ákærða verður við það miðað við ákvörðun refsingar nú að brot ákærða samkvæmt 3. tölul. í ákæru sé fimmta brot hans hvoru tveggja fyrir akstur undir áhrifum ávana- og fíkniefna og akstur sviptur ökuréttindum, innan ítrekunartíma í skilningi 3. mgr. 71. gr. almennra hegningarlaganr. 19/1940.

Við ákvörðun refsingar er litið til játningar ákærða á sakargiftum í málinu og þess er kom fram í máli verjanda ákærða um að ákærði hafi nú tekið sig á í lífinu og hafi alfarið látið af neyslu áfengis og vímuefna. Ákærði sæki reglulega AA fundi og einnig göngudeildarþjónustu hjá SÁÁ. Nýtur framangreint stuðnings í framlögðum gögnum og vottorðum. Verður það metið ákærða til refsimildunar, sbr. 5. og 8. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til þess að ákærði er nú sakfelldur fyrir þrjú umferðarlagabrot en hann hefur samkvæmt sakavottorði ítrekað sætt refsingu fyrir brot gegn 50. og 58. gr. umferðarlaga nr. 77/2019. Þá er ákærði einnig sakfelldur fyrir fíkniefnalagabrot. Verður framangreint metið ákærða til refsiþyngingar.

Að virtum framangreindum atriðum, með vísan til sakarefni málsins, dómvenju, játningar ákærða og að virtum 77. gr. og 78. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 9 mánuði. Í máli verjanda ákærða kom fram að jákvæðar breytingar hafi orðið á högum ákærða að undanförnu, sbr. framangreint. Með vísan til sakaferils ákærða og dómvenju þykja ekki vera efni til að skilorðsbinda refsingu ákærða með þeim hætti sem hann krefst.

Með vísan til lagaákvæða í ákæru er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 0,76 grömm af amfetamíni og 7,76 grömm af maríhúana, sem lögregla lagði hald á við rannsókn málsins. Ákærði greiði verjanda sínum, S-kk-þgf F-kk-þgf lögmanni, málsvarnarlaun fyrir verjandastörf við rannsókn málsins, 94.240 krónur, og skipuðum verjanda sínum, H-kk-þgf J. A-x-x lögmanni, 117.800 krónur. Málsvarnarlaunin dæmast með virðisaukaskatti. Þá greiði ákærði einnig 281.388 krónur í annan sakarkostnað.

Af hálfu ákæruvaldsins flutti málið H-kk-nf G-kk-nf aðstoðarstoðarsaksóknari fyrir K-kvk-þf E-kvk-þf saksóknar fulltrúa.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-kk-nf Þ-kk-nf B-kk-nf, sæti fangelsi í 9 mánuði.

Ákærði er sviptur ökurétti ævilangt.

Upptæk eru gerð til ríkissjóðs 0,76 grömm af amfetamíni og 7,76 grömm af maríhúana.

Ákærði greiði málsvarnarþóknun skipaðs verjanda síns, H-kk-ef J. A-kk-ef lögmanns, 117.800 krónur, og S-kk-þgf F-kk-þgf lögmanni 94.240 krónur í málsvarnarlaun á rannsóknarstigi, og 281.388 krónur í sakarkostnað.

S-kvk-nf D-kvk-nf J-kvk-nf